જયદેવે વિચાર્યું કે શિવરાત્રીના દિવસે શિવમંદિરમાં લઘુરૂદ્ર અભિષેકનો કાર્યક્રમ રાખવો તેમાં પોલીસ દળના તમામ સભ્યો ઉપરાંત અન્ય સરકારી અધિકારીઓ મામલતદાર, તાલુકા વિકાસ અધિકારી ડોકટરો તથા ગામના તટસ્થ અને પ્રતિષ્ઠીત અને વજનદાર આગેવાનોને શિવમંદિરે અભિષેકમાં આવવા તથા સાથે જ ફરાળ નો પ્રસાદ લેવાનું પણ આમંત્રણ આપવું, (હાલમાં આને ડીનર ડીપ્લોમસી કહે છે) આથી અન્યોને જે પોલીસ ઉપરથી વિશ્ર્વાસ ડગી ગયો છે તે પાછો બેસે તેવું વાતાવરણ બનાવવું.